Mi tebda tḥekkayt n wungal, akken kan bdan-d tikli deg ubrid, iwudam ttmeslayen ɣef ubeddel n wudem n tmetti Tazzayrit d Leqbayel sumata. Deg ubrid ggten yisental tugget qqnen ɣer tmetti, ɣer tsertit, ula tameṭṭut tuɣ amur-is deg wayen d-yeḍran d adiwenni gar-asen. Tameṭṭut tusa-d amzun akken d azamul i yeddmen ugar anamek yettusemma d anamek n umennuɣ d wezbu myal tamuɣli n tmetti d tin n tsertit i yettuɣemren si yal tama, d nettat i yibubben acḥal n tlufa d yiɣublan ɣef uzagur-ines.